ໄທໃຊ້ປືນໃຫຍ່ລູກຫວ່ານ ໃນການສູ້ລົບ ກັບກໍາປູເຈຍ
ກຸ່ມ​ CMC ກ່າວ​ວ່າ ​ໄທ​​ໄດ້​ໃຊ້​ປືນໃຫຍ່ລູກຫວ່ານ ຕໍ່ກໍາປູ​ເຈຍ​ ໃນ​ລະຫວ່າງ​ສູ້ລົບກັນ ໃນເຂດຊາຍແດນ
ກຸ່ມນຶ່ງທີ່ປຸກລະດົມຕໍ່ຕ້ານການໃຊ້ກະສຸນລູກຫວ່ານກ່າວວ່າ ໄທໄດ້ໃຊ້ອາວຸດນອກກົດໝາຍ ທີ່ວ່ານີ້ຕໍ່ຕ້ານກໍາປູເຈຍໃນລະຫວ່າງເກີດການປະທະກັນ ເມື່ອເດືອນກຸມພາຜ່ານມາຂອງປີນີ້ ທອງປານ ມີເລຶ່ອງນີ້ມາສະເໜີທ່ານໃນອັນດັບຕໍ່ໄປ ກຸ່ມແນວໂຮມຕໍ່ຕ້ານກະສຸນລູກຫວ່ານ ຫລື CMC ກ່າວວ່າ ຕົນໄດ້ອອກໄປກວດກາສອງບັ້ນ ຢູ່ໃນຫລາຍພື້ນທີ່ ໃນເຂດພາກເໜືອຂອງກໍາປູເຈຍ ທີ່ຖືກລະດົມຍິງໂດຍຝ່າຍໄທ ໃນລະຫວ່າງການສູ້ລົບກັນເປັນເວລາຫລາຍວັນໃນເດືອນກຸມພາຜ່ານມາຂອງປີນີ້ ແລະໃຫ້ຜົນສະລຸບວ່າໄທໄດ້ຍິງປືນໃຫຍ່ລູກຫວ່ານແທ້ ທ່ານນາງ Laura Cheeseman ຜູ້ອໍານວຍການອົງການ CMC ກ່າວວ່າ ກຸ່ມນຶ່ງທີ່ປຸກລະດົມຕໍ່ຕ້ານການໃຊ້ກະສຸນລູກຫວ່ານ ກ່າວວ່າ ໄທໄດ້ໃຊ້ອາວຸດນອກກົດໝາຍທີ່ວ່ານີ້ຕໍ່ຕ້ານກໍາປູເຈຍໃນລະຫວ່າງເກີດ ການປະທະກັນເມື່ອເດືອນກຸມພາຜ່ານມາຂອງປີນີ້ ແຕ່ ເອກອັກຄະລັດຖະທູດໄທ ອ້າງວ່າ ປະເທດຂອງທ່ານແມ່ນໄດ້ປະຕິ ບັດການເພື່ອເປັນການປ້ອງກັນໂຕ ແລະກໍສອດຄ່ອງກັບກົດເກນທາງທະຫານ ກະສຸນລູກຫວ່ານ ເປັນອາວຸດທີ່ບັນຈຸລະເບີດລູກນ້ອຍໆຈໍານວນ 50 ເຖິງ 60 ລູກຢູ່ໃນລູກປືນໃຫຍ່ ເວລາລູກປືນໃຫຍ່ດັ່ງກ່າວຕົກລົງໃສ່ພື້ນດິນມັນກໍຈະຫວ່ານຢາຍໄປຕາມພື້ນດິນໃນເນື້ອທີ່ກວ້າງ ໂດຍຕັ້ງໃຈວ່າຈະໃຫ້ມັນແຕກລະເບີດຂຶ້ນ ແຕ່ວ່າລະເບີດຊະນິດດັ່ງກ່າວນີ້ມີອັດຕາທີ່ຕົກເຖິງພື້ນດິນແລ້ວບໍ່ແຕກຫລືລະເບີດຂຶ້ນນັ້ນແມ່ນສູງຫລາຍ ຊຶ່ງກໍໝາຍຄວາມວ່າ ລະເບີດລູກຫວ່ານທີ່ຍັງບໍ່ທັນແຕກຫລືລະເບີດນັ້ນຍັງມີລິດທີ່ຈະລະເບີດຂຶ້ນໄດ້ທຸກເວລາ ແລະເປັນອັນຕະລາຍເຖິງແກ່ຊີວິດ ຊຶ່ງໃນທີ່ສຸດແລ້ວກໍຈະເຂັ່ນຂ້າພວກພົນລະເຮືອນ ໃນໄລຍະຫລາຍປີຕໍ່ມາ ທີ່ເຫັນເກີດຂຶ້ນຢູ່ເລື້ອຍໆນັ້ນ ອົງການ CMC ກ່າວວ່າ ນີ້ນັບວ່າເປັນເທື່ອທໍາອິດທີ່ມີການໃຊ້ອາວຸດທີ່ເກືອດຫ້າມນີ້ ນັບຕັ້ງແຕ່ສົນທິສັນຍາວ່າດ້ວຍການຫ້າມໃຊ້ລະເບີດລູກຫວ່ານເລີ່ມມີຜົນບັງຄັບໃຊ້ໃນປີ 2010 ນັ້ນ ສົນທິສັນຍາດັ່ງກ່າວແມ່ນ ໄດ້ເຊັນລົງນາມກັນໂດຍ 108 ປະເທດ ແລະໄດ້ໃຫ້ສັດຕະຍາບັນພຽງປະມານເຄິ່ງນຶ່ງຂອງປະເທດທີ່ໄດ້ເຊັນລົງນາມໄປແລ້ວນັ້ນ ໄດ້ຫ້າມບໍ່ ໃຫ້ປະເທດຕ່າງໆຜະລິດ ເກັບສະສົມແລະຊົມໃຊ້ລະເບີດລູກຫວ່ານ ແຕ່ກໍປາກົດວ່າໄທບໍ່ໄດ້ລົງນາມໃນສົນທິສັນຍາດັ່ງກ່າວໃນຂະນະທີ່ກໍາປູເຈຍໄດ້ເຊັນລົງນາມໄປແລ້ວ ແຕ່ຍັງບໍ່ທັນໄດ້ໃຫ້ສັດຕະຍາບັນ ທ່ານ ເຮັງ ຣັດຕະນະ ເປັນຜູ້ນໍານວຍການໃຫຍ່ຂອງສູນກາງປະຕິບັດງານເກັບກູ້ລະເບີດຝັງດິນກໍາປູເຈຍ ຫລື CMAC ຊຶ່ງເປັນອົງການຂອງລັດຖະບານທີ່ມີພາລະກິດໂດຍສະເພາະໃນການກໍາຈັດຈໍາພວກລູກລະເບີດຊະນິດຕ່າງໆແລະລະເບີດຝັງດິນ ກ່າວວ່າ ເວລາມີຂ່າວເທື່ອທໍາອິດທີ່ປາກົດອອກມາກ່ຽວກັບລະເບີດລູກຫວ່ານນັ້ນ ສູນກາງ CMAC ແມ່ນເກີດມີຄວາມເປັນຫ່ວງວ່າບັນຫາດັ່ງກ່າວນີ້ແມ່ນຈະຖືກພິກຜັນໄປໃນທາງການເມືອງທີ່ຢູ່ໃນລະດັບສູງໄດ້ ຊຶ່ງທ່ານກ່າວຊີ້ແຈງຕໍ່ໄປວ່າ: //ສຽງ// ທ່ານເຮັງ ຣັດຕະນະກ່າວວ່າ ແຕ່ທ່ານ ເຮັງ ຣັດຕະນະ ກ່າວວ່າ ສູນກາງ CMAC ແມ່ນໄດ້ດຳເນີນ ຫລາຍໆບາດກ້າວ ເພື່ອແຈ້ງໃຫ້ປະຊາຊົນທີ່ອາໃສຢູ່ຕາມເຂດສູ້ລົບກັນນັ້ນ ໄດ້ຮູ້ແລະເຂົ້າໃຈກ່ຽວກັບໄພອັນຕະລາຍຂອງລະເບີດລູກຫວ່ານດັ່ງກ່າວນັ້ນແລ້ວ ຊຶ່ງທ່ານເຮັງ ກ່າວຕໍ່ໄປວ່າ: //ສຽງ// ທ່ານເຮັງກ່າວວ່າ ໃນລະຫວ່າງນັ້ນ ແນວໂຮມຕໍ່ຕ້ານກະສຸນລູກຫວ່ານ ຫລື CMC ກ່າວວ່າ ທັງໄທແລະກໍາປູເຈຍຄວນຈະພ້ອມໃຈຕົກລົງກັນໃນທັນທີວ່າທັງສອງປະເທດຈະບໍ່ໃຊ້ອາວຸດທີ່ຕ້ອງຫ້າມນີ້ອີກຕໍ່ໄປ ແລະໃຫ້ທັງສອງປະເທດ ກໍຄືໄທແລະກໍາປູເຈຍນັ້ນຈົ່ງລົງນາມໃນສົນທິສັນຍາດັ່ງກ່າວ